2. Ansøgning fra [adresse]. om kommunegaranti for lån til finansiering 
af diverse anlæg (Åben)
Tidl. politisk behandling
Forventet sagsgang       ØK, BY
Lovgrundlag
Bek. om kommunernes låntagning og meddelelse af 
garantier m.v., Varmeforsyningsloven, 
Kommunalfuldmagtsreglerne, EU’s statsstøtteregler
SAGENS INDHOLD
Byrådet skal i denne sag tage stilling til en ansøgning fra [adresse]. om 
kommunegaranti til optagelse af en byggekredit på 45,0 mio. kr.
Byggekreditten skal finansiere udgifterne til konvertering af varmeforsyningen til fjernvarme i [adresse] og 
erhvervsområderne mellem Hadsten og Selling. Områderne opvarmes i dag med naturgas, olie, elpaneler 
og fastbrændsel. Fjernvarmeforsyningen vil komme fra [adresse] A.m.b.a.
Der søges ligeledes om kommunegaranti til efterfølgende optagelse af et lån til indfrielse af byggekreditten 
efter anlægsarbejdernes afslutning.
Hadsten Varmeværk A.m.b.a. ønsker, at byggekreditten og det endelige lån optages i KommuneKredit, og 
det kræver, at Byrådet giver kommunegaranti for både byggekreditten og den endelige lånefinansiering. 
 
Der søges om kommunegaranti til optagelse af en byggekredit med en trækningsret på 45,0 mio. kr. og en 
aktuel rentesats på 3,87 % p.a. og herefter en konvertering til et fastforrentet lån på 45,0 mio. kr. med en 
løbetid på 30 år og en aktuel rentesats på 3,24 %.  
 
Anlægsarbejdet forventes afsluttet i 2025.
VURDERING
[adresse] kan ifølge Varmeforsyningsloven og kommunalfuldmagtsreglerne give en 
kommunegaranti for lån optaget af varmeværker. Kommunegarantien påvirker ikke kommunens egen 
adgang til at optage lån, og kommunen skal heller ikke foretage en deponering af likvide midler.
 
[adresse] skal i henhold til lovgrundlaget opkræve Hadsten Varmeværk A.m.b.a. en 
garantiprovision hvert år af restgælden på lånet.
 
Garantiprovisionens størrelse afhænger af, hvilken kreditvurdering Hadsten Varmeværk A.m.b.a. kan opnå. 
Virksomheder med en stærk betalingsevne og lav økonomisk risiko skal, i henhold til EU’s statsstøtteregler, 
som minimum opkræves en årlig garantiprovision på mellem 0,40 % og 0,55 %.
 
Job og Økonomi har gennemgået Hadsten Varmeværk A.m.b.a.’s regnskaber, likviditetsbudget og 
[adresse] prisstatistikker for sammenligning af priser med varmeværker i området og på 
landsplan. Herudover har gennemgangen omfattet udviklingen af Hadsten Varmeværk A.m.b.a.’s priser de 
seneste år. 
[adresse]: EMN-2024-01024
Dok-ID: 3709722
Sagsbehandler: lfri
Byråd
28. maj 2024  19:00
 
Det vurderes på baggrund heraf, at kommunens risiko ved at give kommunegaranti til [adresse] 
A.m.b.a. er lav. Den årlige garantiprovision fastsættes derfor til 0,40 %. Det foreslås, at der først opkræves 
garantiprovision for den endelige finansiering.
 
[adresse]. oplyser, at projektet ikke påvirker taksterne. Tilslutningsbidraget udgør i 2024 
22.500 kr. incl. moms for fritliggende enfamiliehuse. 
Favrskov Kommune har godkendt projektforslaget vedrørende konverteringen til fjernvarmeforsyning.  
[adresse] godkendelse af ansøgningen om kommunegaranti er betinget af, at nødvendige 
godkendelser, tilladelser, dispensationer, afgørelser m.v. er på plads, og at kommunegarantien ikke 
vedrører eller har nogen sammenhæng til eventuelle kommercielle aktiviteter.
ØKONOMI
Favrskov Kommune har tidligere stillet kommunegaranti for lån til [adresse]. Den 
samlede restgæld udgør pt. 100,5 mio. kr.   
 
En årlig provision på 0,40 % af restgælden på det nye lån på 45,0 mio. kr. vil det første år medføre en 
indtægt til Favrskov Kommune på ca. 180.000 kr. Indtægten vil falde i takt med, at [adresse] 
A.m.b.a. afdrager på lånet. Renter og afdrag på lånet opkræves af KommuneKredit direkte ved Hadsten 
Varmeværk.
INDSTILLING
Direktøren for Job og Økonomi indstiller til Byrådet:
1.
At ansøgningen fra [adresse]. godkendes, idet Favrskov Kommune stiller 
kommunegaranti for en byggekredit og den efterfølgende konvertering til et fastforrentet lån på 45,0 
mio. kr. optaget i KommuneKredit.
2.
At kommunegarantien er betinget af, at nødvendige tilladelser mv. er på plads.
3.
At der ultimo regnskabsåret opkræves en årlig garantiprovision på 0,4 % af restgælden på lånet.
BESLUTNING
Økonomiudvalget, 21. maj 2024:
Fraværende: Ingen
Indstilles godkendt. 
Byrådet, 28. maj 2024:
Fraværende: Natasja Thygesen, Herman Lauritsen
Godkendt.
Bilag

Ansøgning om kommunegaranti fra [adresse]. (3709806)
